
Nr. 02/I.P./16.01.2013

C O M U N I C A T


Adunarea Generală a Judecătorilor din cadrul Tribunalului Bistriţa-Năsăud, întrunită în şedinţa de astăzi, 16 ianuarie 2013, ora 14:00, fiind prezenţi un număr de 19 judecători din totalul de 19 judecători în funcţie, luând în dezbatere propunerea de revocare din calitatea de membrii aleşi în Consiliul Superior al Magistraturii din partea tribunalelor a domnului judecător Neacşu Adrian Toni şi a doamnei judecător Neagoe Mona Lisa, 


În cazul domnului judecător Neacşu Adrian Toni, prin vot secret, un număr de               11 magistraţi, reprezentând 57,89% din numărul total al judecătorilor instanţei cu drept de vot,    şi-au exprimat opţiunea în sensul revocării din funcţia de membru ales în cadrul Consiliului Superior al Magistraturii, iar un număr de 8 magistraţi, reprezentând 42,11% din numărul total al instanţei cu drept de vot, şi-au exprimat opţiunea în sensul respingerii propunerii de revocare din funcţie a domnului judecător Neacşu Adrian Toni;

   
În cazul doamnei judecător Neagoe Mona Lisa, prin vot secret, un număr de                 10 magistraţi, reprezentând 52,63% din numărul total al judecătorilor instanţei cu drept de vot, şi-au exprimat opţiunea în sensul revocării din funcţia de membru ales în cadrul Consiliului Superior al Magistraturii, iar un număr de 9 magistraţi, reprezentând 47,37% din numărul total al instanţei cu drept de vot, şi-au exprimat opţiunea în sensul respingerii propunerii de revocare din funcţie a doamnei judecător Neagoe Mona Lisa;

În temeiul art. 55 alin. 4 din Legea 317/2004, republicată, Adunarea Generală a Judecătorilor din cadrul Tribunalului Bistriţa-Năsăud a respins propunerea de revocare din funcţia de membrii aleşi în Consiliul Superior al Magistraturii din partea tribunalelor a domnului judecător Neacşu Adrian Toni şi a doamnei judecător Neagoe Mona Lisa, nefiind îndeplinită cerinţa ca decizia de revocare să întrunească votul a două treimi din judecătorii acestei instanţe.

